[{"text_idx": "#000002", "text": "Brexit \u2013 beth mae\u2019n golygu i allforion cig oen ac eidion yn ogystal ag i safonau cig?"}, {"text_idx": "#000004", "text": "Mae adroddiadau ac ymchwil amrywiol wedi dangos y gallai diwydiant cig eidion a defaid y DU wynebu tariffau o hyd at 65% a 46% (yn y drefn honno) o werth cyfanwerthol, os na ellir cytuno ar fargen fasnach. Gallai pris cig defaid yn unig ostwng o 24%. Mae canfyddiadau yn dangos y byddai\u2019r effaith ar y fasnach o dan senario Brexit \u201cgyda bargen\u201d yn gymharol fach, gyda gostyngiad mewn allforion o tua 1%. Tra bod disgwyl i allforion i\u2019r UE o gig eidion ac oen mewn sefyllfa heb fargen ostwng o 92.5%."}, {"text_idx": "#000005", "text": "Mae pwysau ers tro ar y llywodraeth i sicrhau na fydd mewnforion cig o ansawdd isel yn disodli cig eidion yn y farchnad Brydeinig. Mae Minette Batters, llywydd yr NFU, yn pwyso ar y llywodraeth i wneud ymrwymiad, wedi\u2019i ysgrifennu mewn cyfraith, i ddiogelu ffermwyr a chynhyrchwyr bwyd ym Mhrydain rhag effaith niweidiol mewnforion bwyd nad yw\u2019n cyrraedd safonau uchel y DU."}, {"text_idx": "#000006", "text": "Daeth y Mesur Amaethyddiaeth gerbron Ty\u0302\u2019r Arglwyddi, a bleidleisiodd am welliant a fyddai yn y pen draw, pe byddai wedi cael ei fabwysiadu, yn sicrhau bod yn rhaid i fewnforion bwyd gydymffurfio a\u0302 safonau domestig. Fodd bynnag, cafodd ei wrthod gan Dy\u0302\u2019r Cyffredin ym mis Mai. Os bydd yn cael ei wrthod eto, gallai\u2019r Comisiwn Masnach ac Amaeth sydd newydd ei sefydlu gan y llywodraeth gynnig rhywfaint o obaith i ffermwyr. Ei ro\u0302l fydd cynghori\u2019r llywodraeth ar yr effaith y byddai cytundeb masnach yn y dyfodol yn ei gael ar gynnyrch o Brydain. Amser a ddengys wrth gwrs faint o hyder y gallwn ei gael yn y corff newydd hwn."}, {"text_idx": "#000007", "text": "Heb amheuaeth mae gan y cyhoedd lefel uchel o hyder mewn cynnyrch Prydeinig a does dim awydd gan ddefnyddwyr i weld y safonau hyn yn gostwng. Yn amlwg mae ein cleientiaid ni yn y sector amaeth yn falch iawn o ansawdd eu cynnyrch. Er bod effeithlonrwydd cynhyrchu a rheoli eich busnes ffermio o ddydd i ddydd bob amser i\u2019w annog, byddai gwneud newidiadau sydyn i\u2019ch arferion busnes nawr yn annoeth o bosib."}, {"text_idx": "#000009", "text": "Wrth i ddiwedd y cyfnod trosglwyddo agosa\u0301u, bydd ffermwyr a pherchnogion tir yn edrych ar gynigion ac unrhyw fargen gan y llywodraeth yn ofalus. Os gall ein ti\u0302m amaethyddiaeth a materion gwledig arbenigol eich helpu chi, wrth i chi gynllunio ymlaen llaw, cysylltwch a\u0302 Bryn Thomas ar [email protected] neu ar 07715 060 321."}, {"text_idx": "#000012", "text": "Bryn Thomas is a solicitor in Cardiff, specialising in dispute resolution law."}, {"text_idx": "#000015", "text": "Human Resources from Eagle HR"}]